13/11/2014 | Administración LocalMunicipal
As Somozas
Regulamento do servizo municipal de saneamento e depuración do Concello das Somozas

ANUNCIO DE APROBACIÓN DEFINITIVA O Pleno do Concello das Somozas, en sesión plenaria celebrada o 17 de setembro de 2014, acordou aprobar inicialmente a regulamento do servizo municipal de saneamento e depuración do Concello das Somozas. Transcurrido o plazo de exposición ó público sen que se presentara reclamación algunha, procédese á transcripción do acordo elevado automáticamente a definitivo, de conformidade co disposto no artigo 17.4 do Texto Refundido da Lei reguladora das facendas locais CAPÍTULO I. DISPOSICIONS XERAIS Artigo 1. Obxecto Artigo 2. Finalidades Artigo 3. Titularidade do Servizo e ámbito de aplicación Artigo 4. Definicións Artigo 5. Das redes de saneamento e os seus elementos Artigo 6. Normas básicas de construción CAPÍTULO II. OBRIGAS E DEREITOS DO SERVIZO MUNICIPAL E DOS USUARIOS Artigo 7. Obrigas do Servizo Municipal Artigo 8. Dereitos do Servizo Municipal. Artigo 9. Obrigas dos usuarios. Artigo 10. Dereitos dos usuarios. CAPÍTULO III. UTILIZACIÓN DOS SISTEMAS PÚBLICOS DE SANEAMENTO E DEPURACIÓN DE AUGAS RESIDUAIS Artigo 11. Condicións previas para a conexión Artigo 12. Requisitos e características da conexión ao sistema Artigo 13. Obriga de conexión a rede municipal de saneamento Artigo 14. Condicións para a utilización do sistema público de saneamento e depuración Artigo 15. Prohibicións e limitacións Artigo 16. Solicitude do permiso de vertedura Artigo 17. Permiso de vertedura Artigo 18. Réxime de obtención do permiso de vertedura Artigo 19. Contido do permiso de vertedura Artigo 20. Tratamento previo a conexión Artigo 21. Revisión do permiso de vertedura Artigo 22. Revogación do permiso de vertedura Artigo 23. Obrigas da persoa titular do permiso de vertedura Artigo 24. Obtención do permiso de vertedura polos usuarios xa existentes Artigo 25. Censos de verteduras ao sistema Artigo 26. Verteduras non canalizadas Artigo 27. Normas de mantemento, reposición e explotación das instalacións Artigo 28. Prevención de riscos laborais CAPÍTULO IV. SITUACIÓNS DE EMERXENCIA Artigo 29. Comunicación Artigo 30. Adopción de medidas en situacións de emerxencia Artigo 31. Custos das operacións Artigo 32. Accidentes maiores CAPÍTULO V. INSPECCIÓN E CONTROL Artigo 33. Función inspectora Artigo 34. Obxecto e inicio da inspección Artigo 35. Dereitos do persoal inspector Artigo 36. Deberes do persoal inspector Artigo 37. Desenvolvemento da actividade inspectora Artigo 38. Documentación das actuacións inspectoras Artigo 39. Toma de mostras Artigo 40. Práctica das análises CAPÍTULO VI. RELACIÓNS INTERADMINISTRATIVAS Artigo 41. Comunicacións entre administracións CAPÍTULO VII. RÉXIME DE INFRACCIÓNS E SANCIÓNS Artigo 42. Réxime de infraccións e sancións Artigo 43. Valoración de danos Artigo 44. Relación co canon da auga e co coeficiente de vertedura ANEXO I. Verteduras prohibidas ANEXO II. Verteduras limitadas ANEXO III. Solicitude de permiso de vertedura ao sistema ANEXO IV. Plan de conservación e mantemento dos sistemas de saneamento e depuración de augas residuais ANEXO V. Contido da acta de inspección ANEXO VI. Condicións de preservación de mostras e métodos analíticos ANEXO VII. Características técnicas da acometida O obxecto do presente Regulamento e o de regular a prestación do servizo de Saneamento, Depuración e Verteduras de Augas Residuais, no ámbito do termo municipal das Somozas (A Coruña), establecendo as relacións entre a Entidade prestadora do Servizo e os usuarios do mesmo e definindo as obrigas e dereitos de ambas partes. Este Regulamento dítase para contribuír a conseguir as seguintes finalidades: a) Garantía de evacuación e tratamento das augas residuais de xeito eficaz co fin de preservar o estado das masas de auga e posibilitar os seus máis variados usos, incluíndo a súa reutilización. b) Adecuación da calidade da auga dos efluentes das estacións depuradoras para dar cumprimento á normativa básica sobre depuración de augas residuais urbanas, sen prexuízo do respecto aos obxectivos ambientais establecidos na lexislación e na planificación hidrolóxica aplicables. c) Prohibición de vertedura ás redes de sumidoiros e colectores de augas residuais de orixe industrial, agrícola e gandeira, cuxas características incumpran os límites exixidos no presente Regulamento, autorización de vertido ou outra lexislación, ou poidan alterar o correcto funcionamento das instalación afectas ao servizo. d) Garantía, por parte das entidades locais, de que o conxunto das verteduras da súa rede de saneamento se adecúa ás características de deseño da correspondente instalación de depuración. Débense prever danos ou alteracións que poidan reducir o anular a eficacia das instalacións de transporte (tuberías, bombeos, equipos control…) e dos procesos de tratamento de depuración e en especial os procesos biolóxicos, tendo especial coidado na chegada de sobrecargas hidráulicas por enriba dos parámetros de deseño, así como en xeral de episodios de contaminación ou produtos tóxicos. f) Xestión eficiente das instalacións a partir dun deseño coherente coas Instrucións técnicas para obras hidráulicas en Galicia aprobadas por Augas de Galicia. g) Adecuación dos permisos de vertedura ás exixencias e requirimentos do progreso técnico, adecuación que non será indemnizable e cuxo incumprimento poderá dar lugar á suspensión e á revogación do permiso, que non terán carácter sancionador. h) Evitar poñer en risco a saúde dos traballadores das redes de saneamento e dos sistemas de depuración de augas residuais municipais, así como da poboación en xeral, pola aparición de condicións de perigosidade ou toxicidade, xeradas por gases volátiles, produtos inflamables, substancias alérxicas, substancias corrosivas, atmosferas explosivas, organismos patóxenos, substancias radioactivas. 1. O Servizo de Saneamento, Depuración e Verteduras de Augas Residuais é de titularidade pública, sen prexuízo da forma de xestión que se aprobe por parte da Administración.2. O presente regulamento aplícase a todos os sistemas públicos de saneamento e depuración de augas residuais do Concello das Somozas independentemente do sistema de xestión utilizado.3.- Quedan sometidas ás súas prescricións, de obrigatoria observancia dentro do termo municipal das Somozas: a) Obras e instalacións de saneamento e depuración, comprendendo colectores xerais, redes de sumidoiros, pozos de rexistro, sumidoiros, acometidas, estacións de bombeo e instalacións de depuración. b) Ampliacións, substitucións, reformas e melloras das obras, instalacións e servizos a que se refire o apartado anterior. c) O Servizo de utilización da rede de sumidoiros e demais instalacións sanitarias para evacuación de augas residuais. d) Cantos outros servizos e actividades que con carácter principal, accesorio ou complementario se relacionen ou afecten á xestión e explotación de toda clase de obras e servizos comprendidos dentro da competencia municipal dos servizos de saneamento e depuración.4.- O Regulamento aplicarase tanto ás actividades e instalacións de nova implantación coma ás que se encontren en funcionamento, exercicio ou uso, xa sexa públicas ou privadas.5. Non se inclúen no presente Regulamento aqueles produtores de vertidos de augas residuais que non estean conectados á rede de saneamento municipal e conten coa oportuna autorización administrativa para levar a cabo as verteduras, directa ou indirectamente, no dominio publico-hidráulico ou no dominio marítimo-terrestre, sempre que dita autorización este actualizada e os seus titulares cumpran coas condicións impostas nela. Non obstante, o Concello poderá obrigar os mencionados produtores de verteduras a conectalos ao sistema municipal de saneamento e a cumprir os requisitos recollidos no presente Regulamento sempre que resulten obrigados a iso conforme o disposto no Artigo 13. Para os efectos deste Regulamento, enténdese por: a) Sistema público de saneamento e depuración de augas residuais: conxunto de bens de dominio público interrelacionados, composto por unha ou máis redes locais de sumidoiros, colectores, estacións de bombeo, conducións de vertedura, estación depuradora de augas residuais e outras instalacións de saneamento asociadas, co obxecto de recoller, conducir ata a estación e sanear, de maneira integrada, as augas residuais xeradas nun ou máis municipios ou en parte dun ou máis municipios. As acometidas ao sistema non forman parte do sistema público. b) Sistema de depuración: aquela parte do sistema definido na letra anterior, composto por unha estación depuradora de augas residuais e a súa condución de vertedura. c) Sistema de saneamento: o resto do sistema definido na letra a). d) Augas residuais urbanas: as augas residuais domésticas ou a mestura delas coas augas residuais non domésticas, así como con augas de escorregamento pluvial. e) Augas residuais domésticas: as augas residuais procedentes dos usos residenciais das vivendas, actividades comerciais sen almacenaxe, oficinas e talleres integrados nas vivendas, xeradas principalmente polo metabolismo humano e as actividades domésticas. f) Augas residuais non domésticas: as augas residuais vertidas desde establecementos nos que se efectúe calquera actividade industrial, agrícola ou gandeira, que non sexan augas residuais domésticas ou de escorregamento pluvial. Entenderase por actividade industrial aquela que consista na produción, transformación, manipulación, reparación e almacenaxe de materias primas e produtos manufacturados. g) Augas brancas: as augas que non foron sometidas a ningún proceso de transformación de xeito que a súa potencial capacidade de perturbación do medio é nula e, polo tanto, non deben ser conducidas mediante os sistemas públicos de saneamento. A súa procedencia é diversa: augas destinadas á rega agrícola, augas subterráneas, augas superficiais, fontes ou mananciais, e augas procedentes da rede de abastecemento. h) As augas de escorregamento pluvial terán carácter de augas brancas ou de augas residuais urbanas en función da posibilidade de alteración dos obxectivos de calidade do medio receptor. Así mesmo, terán esta consideración as augas de refrixeración en función das súas características. i) Residuos sólidos ou semisólidos xerados: os lodos orixinados nos sistemas públicosde saneamento e depuración de augas residuais urbanas, así como o resto de residuos xerados nos sistemas públicos de saneamento e depuración. j) Entidade xestora: a Administración pública que teña encomendada a xestión de cada un dos sistemas públicos de saneamento e depuración de augas residuais, de acordo co disposto nos Artigos 26 e 27 da Lei 9/2010, de augas de Galicia, e con independencia de que o servizo se preste directa ou indirectamente. k) Usuarios domésticos: aqueles que verten augas residuais domésticas. l) Usuarios non domésticos, industriais e obras: aqueles que verten augas residuais non domésticas. m) Estación depuradora de augas residuais: conxunto de instalacións necesarias para, como mínimo, o tratamento físico, fisicoquímico ou biolóxico das augas residuais domésticas. n) Acometida: conxunto de elementos interconectados que unen a rede pública de saneamento coa instalación privada dunha vivenda ou edificio. Comprende o tramo de canalización que discorre dende a saída da arqueta situada na beirarrúa no exterior do inmoble ou de non existir esta, o seu muro de cerramento, ou fachada, ata a súa conexión coa rede municipal de rede de sumidoiros. o) Redes unitarias: aquelas que constan dunha soa canalización pola que en tempo seco circulan augas residuais urbanas e en tempo de chuvia asume tamén a función de drenar as augas pluviais, provocándose unha mestura de ambos os tipos de augas. p) Redes separativas: aquelas que constan de dúas canalizacións independentes; una delas transporta as augas residuais de orixe doméstica, comercial ou industrial ata a estación depuradora, e a outra conduce as augas pluviais ata o medio receptor, ou ata un posible sistema de tratamento previo á súa vertedura.1. O Concello das Somozas e as administracións competentes na materia desenvolverán accións para a paulatina substitución de redes unitarias por redes separativas sempre que sexa posible, garantindo a calidade da auga pluvial na vertedura ao medio receptor ou na súa reutilización, ben mediante a aplicación de técnicas de drenaxe urbana sustentable en orixe ou ben estruturais.2. Nos casos en que resulte imposible a separación das redes aplicaranse as técnicas de drenaxe urbana sustentable en orixe para minimizar a entrada da auga pluvial nos sistemas de saneamento, así como as técnicas de drenaxe urbana sustentable estruturais para garantir a xestión eficaz do volume de auga resultante tanto na rede como na estación depuradora de augas residuais, así como para garantir a calidade do efluente vertido ao medio receptor.3. Tanto nos supostos de redes separativas como unitarias deberase garantir a compatibilidade das verteduras ao medio receptor coa lexislación vixente, de xeito que se asegure a capacidade do medio para recibir estes efluentes, tanto desde o punto de vista cualitativo coma cuantitativo. As verteduras ao medio realizaranse a través das estacións depuradoras, desaugadoiros ou outros elementos que formen parte da rede, os cales deberán estar perfectamente identificados.1. Sen prexuízo do establecido neste Regulamento, a construción de calquera elemento do Servizo de saneamento e depuración, público ou privado, axustárase ao disposto na normativa urbanística, condicións técnicas definidas polo Concello das Somozas e nos demais Regulamentos municipais, así como o establecido no Código Técnico da Edificación (CTE), o Decreto 141/2012 da Xunta de Galicia e o resto da normativa autonómica e estatal.2. Con carácter xeral, as redes públicas municipais de saneamento poderán ser construídas por: a) O Concello por iniciativa propia, de acordo coas disposicións legais vixentes con recursos propios. b) O Concello a petición de particulares, como prolongación da rede existente, a cargo integro dos devanditos particulares. Neste caso o tramo pasa a ser municipal, automaticamente, unha vez rematadas as obras e recepcionadas polo propio Concello. c) O urbanizador, cando así sexa esixible en virtude da lexislación vixente en materia urbanística, con todos os dereitos inherentes. Deberá cumprir o CTE e demais normas vixentes para as instalacións en edificios e realizar os traballos baixo a supervisión dos técnicos designados polo Concello. Para iso, e con carácter previo á redacción dun proxecto de urbanización ou á execución de obras de rede de sumidoiros, haberá de solicitarse ao Concello das Somozas, a información necesaria sobre as redes e condicións existentes, sinalización dos puntos mais aconsellables para realizar a evacuación das augas residuais e pluviais, e calquera outro extremo que puidese resultar de interese para o efecto. En viais de nova construción o urbanizador deberá construír todas as acometidas domiciliarias. Neste caso deberan incluírse no Proxecto de Urbanización, detallando as súas características, que deberán axustarse á normativa técnica vixente. d) Calquera outra Administración competente, ben por acordo, ou por existencia de convenios, ou por estar clasificada a devandita actuación como “de interese xeral”. Nestes casos o Concello das Somozas solicitará ás devanditas Administracións os criterios seguidos no seu deseño, co fin de analizar a súa coherencia e integración dentro da rede municipal de saneamento e emitir informe ao respecto. e) Na elaboración de plans que desenvolvan as Normas Urbanísticas, que afecten ás zonas onde se localicen actividades industriais, será preciso un estudo técnico sobre a posibilidade de contaminación por verteduras ou infiltración de augas residuais industriais. Corresponderalle a súa execución e elaboración ao promotor público ou privado da devandita iniciativa. O Servizo municipal de Saneamento, Depuración e Verteduras de Augas Residuais terá as seguintes obrigas: a) Conservar e explotar as obras e instalacións necesarias para recoller, conducir e no seu caso, depurar as augas residuais que permitan a súa vertedura ás canles públicas conforme ás condicións que se prevén neste Regulamento e noutras disposicións aplicables, cos recursos e medios dispoñibles e cos que no futuro se arbitren. b) Xestión económica e administrativa do servizo. c) Aplicar as tarifas que, en cada momento, estean aprobadas nas Ordenanzas Fiscais. d) Conceder a acometida de augas residuais a todo peticionario desta, nos termos definidos no presente Regulamento e nas condicións técnicas e económicas recollidas nas normas regulamentarias vixentes. e) Controlar os caudais e composición das augas residuais de modo que cumpran as condicións e prescricións técnicas establecidas neste Regulamento e demais normativa vixente e conforme ás instrucións dos órganos competentes. f) Non permitir as verteduras das augas residuais, tanto domésticas coma non domésticas, industriais e obras, que non se suxeiten ás normas e disposicións establecidas. O Servizo municipal de Saneamento e Depuración de Augas Residuais terá os seguintes dereitos: a) Inspeccionar, revisar e intervir as instalacións interiores de evacuación de augas residuais, que por calquera causa se encontren ou poidan encontrarse en servizo, para o cumprimento deste Regulamento e a lexislación vixente en cada momento. b) Esixir tratamentos previos para aquelas verteduras domésticas ou industriais que non se encontran dentro dos parámetros permitidos no presente Regulamento. c) Percibir nas súas oficinas ou lugares destinados para o efecto, o importe das facturacións ou cargos que regulamentariamente emita ao usuario. Os usuarios terán as seguintes obrigas: a) En reciprocidade ás prestacións que recibe, todo usuario virá obrigado ao pagamento dos cargos que se lle formulen conforme aos prezos que teña aprobados en todo momento a autoridade competente, así como aqueles outros derivados dos servizos específicos que reciba. b) Conservar e manter en perfecto estado as obras e instalacións interiores sanitarias do edificio ou local. c) Facilitar o acceso aos edificios, locais e instalacións, aos empregados do Servizo Municipal, provistos de documento acreditativo da súa condición para poder efectuar reparacións ou inspeccións das instalacións así como comprobacións ou tomas de mostra de verteduras. d) Verter as augas residuais conforme o previsto neste Regulamento e, se é o caso, conforme o previsto nos correspondentes permisos de vertedura. e) Informar o Concello das Somozas acerca de fugas, avarías, perdas ou calquera outro incidente que, por interese propio ou xeral, afecte ou poida afectar ás instalacións do servizo municipal de saneamento. Entre estes incidentes inclúense as manipulacións de instalacións que poidan causar contaminación ou perigo para persoas ou bens públicos ou privados. f) Comunicar á Entidade Xestora de xeito inmediato calquera modificación nos procesos que inflúa na calidade do efluente a verter, así como a comunicación de calquera circunstancia futura que implique unha variación das características cualitativas ou cuantitativas da vertedura para os efectos de proceder, se é o caso, á revisión do correspondente permiso de vertedura. Cando exista unha alteración no volume do caudal de vertedura que implique un aumento de máis do 10%, deberá ser notificado ao Concello para que se poida estudar a incidencia dese aumento no sistema de saneamento. g) Non acceder e respectar o sistema de peche ou precinto de calquera local, instalación ou mecanismo da mesma que afecte ou forme parte do sistema público de saneamento. h) Cumprir as condicións e deberes que figuren no permiso de vertedura. i) Comunicar á Entidade Xestora calquera modificación de domicilio ou titularidade da vivenda ou establecemento, modificación na instalación interior (en especial os puntos novos de vertedura que resulten significativos polo seu volume) ou calquera outra que implique un cambio significativo no desenvolvemento xeral do servizo que presta a Entidade Xestora. j) Prever as instalacións de bombeo e elevación, naqueles casos en que sexa necesario. k) Queda prohibido a todo usuario a prestación a terceiros, de forma gratuíta ou remunerada, xa sexa con carácter temporal ou permanente, da titularidade do seu dereito de uso do Servizo de saneamento e depuración de augas, salvo que se conte con autorización expresa por escrito do Concello das Somozas. l) Queda prohibida, de xeito expreso, a utilización de dilaceradores domésticos ou industriais ou calquera outro dispositivo similar que permita a incorporación ao saneamento de residuos sólidos que deban ser eliminados a través do sistema de recollida de RSU. Os usuarios terán os seguintes dereitos: a) Recibir un servizo óptimo de calidade que garanta un perfecto funcionamento da rede de saneamento e verteduras. b) Que os Servizos que reciba, se lle facturen polos conceptos e contías vixentes en cada momento. c) Poder elixir libremente o instalador autorizado que execute as instalacións interiores, así como o provedor do material, que deberá axustarse ás prescricións técnicas que legal e regulamentariamente son esixibles. d) Formular reclamación contra a actuación do Servizo Municipal ou os seus empregados, mediante os procedementos legalmente establecidos. e) Consultar cuestións derivadas da prestación do servizo.1. Para a conexión dun novo usuario ao sistema público de saneamento é necesario que a rede local de sumidoiros se atope en servizo e teña capacidade suficiente de evacuación e que a vertedura do usuario cumpra as condicións establecidas neste regulamento, así como o reflexado no Decreto 141/2012 da Xunta de Galicia, e, en xeral, a lexislación vixente en cada momento. Considérase que a rede municipal ten capacidade abondo de evacuación cando a canalización onde se conecta a acometida e os bombeos augas abaixo, teñan unha capacidade de transporte dispoñible, a sección chea, de polo menos o dobre do caudal máximo anual que se pretende inxerir.2. De conformidade co Real decreto 509/1996, do 15 de marzo, de desenvolvemento do Real decreto lei 11/1995, do 28 de decembro, polo que se establecen as normas aplicables ao tratamento das augas residuais urbanas, as verteduras de augas residuais non domésticas nos sistemas de saneamento ou nos sistemas de depuración serán obxecto do tratamento previo que sexa necesario para: a) Garantir que as verteduras das instalacións de tratamento non teñan efectos nocivos sobre o ambiente e non impidan que as augas receptoras cumpran os obxectivos de calidade da normativa vixente. b) Protexer a saúde do persoal que traballe nos sistemas de saneamento e depuración. c) Garantir que as instalacións dos sistemas de saneamento e depuración e os equipamentos correspondentes non se deterioren. d) Garantir que non se obstaculice o funcionamento das instalacións de tratamento de augas residuais. e) Garantir que os lodos poidan evacuarse con completa seguridade de xeito aceptable desde a perspectiva ambiental. En ningún caso se autorizará a súa evacuación aos sumidoiros ou ao colector.1. Para a conexión dun usuario ao sistema de saneamento municipal será necesaria a previa obtención de licenza municipal de acometida ao sistema e, no seu caso, tamén o previo permiso de vertedura para os usuarios que sinala o artigo 14, así como o abono das taxas fiscais correspondentes. Para iso, deberase presentar no Rexistro Municipal a solicitude, cumprimentada segundo documento tipo, facilitado pola entidade xestora, acompañada da seguinte documentación: a) Plano de situación a escala entre 1:1.000 y 1:3.000. O mesmo pode obterse do catastro, na páxina web https://www.sedecatastro. gob. es/. Unha vez que se accede a mesma, pulsaráse no enlace “Consulta de cartografía, datos catastrales y búsqueda de referencia catastral”. Tras introducir a dirección da finca ou a referencia catastral, pulsarase no botón de “Cartografía” e se imprimirá pulsando no botón “imprimir”, indicando a escala requirida. b) Plano da rede de desaugue do interior do edificio en planta e alzado, a escalas respectivas de 1:100 e 1:50, detallando expresamente os sifóns xerais e a ventilación aérea e distinguindo a rede de augas pluviais e a rede de augas residuais da vivenda, edificio ou instalación. No suposto de vivendas construídas anteriormente a publicación deste Regulamento e que no dispoñan de proxecto de execución, se estará ao disposto polos Servizos Técnicos Municipais. Os requisitos anteriores non serán necesarios, no suposto de que a solicitude de acometida sexa para un edificio ou vivenda de nova construción, para o que xa se tivera solicitada licenza, e esta estivera aprobada. Neste caso, so será necesaria unha copia de dita aprobación.2. Os criterios, metodoloxía, materiais, tipo de acometida, dimensións e a súa execución serán establecidos polos Servizos Técnicos do Concello.3. As obras de conexión ao sistema público de saneamento estarán suxeitas ás prescricións da normativa urbanística que resulte aplicable.4. O Concello das Somozas concederá licenza de acometida á rede municipal de saneamento tras a supervisión da correcta conexión.5. Para os usuarios obrigados a obter o permiso de vertedura, a súa obtención será requisito previo e preceptivo para conseguir a licenza posterior de acometida.6. O usuario instalará un sifón xeral ou sistema semellante en cada edificio para evitar o paso de gases. Entre a acometida da condución e o sifón xeral do edificio disporase dunha tubaxe de ventilación, sen sifón nin peche.7. As instalacións hoteleiras, talleres, grandes bloques de apartamentos e outros edificios singulares, estacións de servizo, talleres de automóbiles, garaxes, grandes centros de alimentación e/ou elaboración de comidas e procesamento de alimentos e, en xeral, naqueles establecementos en que se desenvolvan actividades susceptibles de xerar aceites e graxas deberán, antes da acometida e no interior da propiedade, construír un separador de graxas e sólidos, cuxo dimensionado se xustificará axeitadamente segundo as normas técnicas establecidas.8. Toda vivenda, edificio ou instalación que verta augas residuais domésticas deberá ter, antes do inicio da acometida, unha arqueta de control.9. Toda instalación que verta augas residuais non domésticas deberá localizar, antes da conexión ao sistema e en todas e cada unha das conexións que posúa, unha arqueta de rexistro, se é posible fóra do recinto fabril, e en todo caso libre de calquera obstáculo e accesible en todo momento aos servizos técnicos competentes para a obtención de mostras e medición de caudais. Na dita arqueta deberá dispoñerse, cando o permiso de vertedura así o estableza, dun elemento de medida cun rexistro totalizador e instantáneo para a determinación exacta do caudal do efluente vertido. Cando os volumes de auga consumida e os volumes de auga vertida sexan aproximadamente os mesmos, a medición da lectura do caudal de auga de abastecemento poderá utilizarse como medida do caudal vertido sempre que o sistema de medida de auga consumida permita obter caudais instantáneos.10. Os establecementos non domésticos, industriais e obras, deberán unificar as verteduras xeradas nos distintos procesos produtivos minimizando na medida do posible, sempre que sexa tecnicamente e economicamente viable, o número de puntos de conexión a colectores. No caso das augas pluviais, deberán aplicarse as oportunas técnicas de drenaxe urbana sustentable, de acordo coas Instrucións técnicas para obras hidráulicas en Galicia, aprobadas por Augas de Galicia.11. Os usuarios domésticos, públicos ou privados, tamén velarán polo cumprimento do contido do punto anterior, coas excepcións igualmente antes establecidas, debidamente xustificadas e motivadas.12. Todos os gastos derivados das actuacións de conexión ao sistema serán por conta da persoa usuaria. Os traballos de realización da acometida serán executados polo Concello das Somozas de manera directa ou indirecta.13. Unha vez construídas, as acometidas quedarán de propiedade do Concello, como instalacións de cesión obrigatoria, na parte que ocupe terreos de dominio público.14. Os custos de mantemento e conservación das acometidas da rede de saneamento serán por conta do usuario de acordo ás tarifas fixadas na Ordenanza Municipal. Os devanditos traballos serán realizados polo Concello das Somozas de xeito directo ou indirecto. No suposto de que haxan de levarse a cabo traballos extraordinarios de limpeza, reparación ou conservación da rede de sumidoiros cuxa necesidade sexa atribuíble ao mal uso deste por parte do usuario do inmoble e tal circunstancia poida ser demostrada, os custos que tales actuacións impliquen, serán por conta do usuario do servizo.15. Os traballos de mantemento e conservación de aqueles elementos da acometida de saneamento que estean dentro das instalacións privadas dos usuarios (arquetas sifónicas, arquetas de control, elementos de medida, tuberías, bombeos…) serán realizados polo usuario e os seus custes, correrán da súa conta. Cando, debido a circunstancias técnicas, debidamente autorizadas polo Concello, ditos elementos se encontren en solo público, o usuario solicitará cando sexa preciso para o exercicio das tarefas de mantemento e conservación, licencia municipal de obras.1. A conexión á rede municipal de saneamento será obrigatoria para todos os usuarios (domésticos e non domésticos, industriais e obras) que se encontren a menos de 100 metros desta.2. Non obstante, o Concello das Somozas poderá dispensar da obrigatoriedade da conexión sinalada no punto anterior, cando se acredite polo usuario a inviabilidade da devandita conexión por razóns técnicas, económicas ou urbanísticas debidamente xustificadas e sexan aprobadas polos Servizos Técnicos Municipais.3. No caso de que unha actividade xeradora de augas residuais non este obrigada á conexión á rede municipal de saneamento, ou esta non sexa posible de acordo co apartado anterior, deberá estar provista de sistemas autónomos de saneamento (foxas sépticas ou similares) que non supoñan un risco para o medio. En chan público non se permite a instalación e uso de sistemas autónomos particulares de saneamento. Estes sistemas de depuración, que implican unha vertedura directa ou indirecta o dominio público, deberán estar autorizados polo Organismo de conca ou a Administración hidráulica competente. Corresponde ao usuario a limpeza periódica, conservación e mantemento dos devanditos sistemas autónomos de depuración así como a realizar o transporte e xestión dos residuos xerados nestes con empresas autorizadas.1. Quedan obrigadas a obter permiso de vertedura ao sistema público de saneamento e depuración de augas residuais e a respectar as prohibicións e limitacións establecidas nos anexos I e II, respectivamente, deste regulamento as seguintes persoas usuarias: a) Os/as usuarios/as non domésticos/as, industriais e obras, cuxa actividade estea comprendida nas correspondentes epígrafes da vixente CNAE-2009, aprobada polo Real decreto 475/2007, equivalentes ás epígrafes C, D, E e F do CNAE-93, segundo os cadros de equivalencias entre a CNAE-93 e a CNAE-2009 elaborados polo Instituto Nacional de Estatística, así como aqueloutros/as usuarios/as non domésticos/as, industriais e obras cuxa vertedura sexa superior a 2.000 metros cúbicos anuais. b) Os/as usuarios/as cun volume de vertedura inferior a 2.000 metros cúbicos anuais pero que orixinen contaminación especial nos termos do Artigo 47.1. c) da Lei 9/2010, de augas de Galicia.2. O resto de persoas usuarias cuxa actividade xere augas residuais domésticas quedan suxeitas ás regulamentacións que dite a entidade xestora e, en todo caso, ás prohibicións establecidas no anexo I deste regulamento.3. As entidades xestoras dos sistemas de depuración deben aterse ás condicións impostas nas autorizacións de vertedura á canle pública ou ao dominio público marítimo-terrestre que diten os diferentes organismos de bacía competentes no territorio de Galicia.1. Están prohibidas: a) A vertedura ao sistema de saneamento e depuración das substancias relacionadas no anexo I deste regulamento. b) A dilución para acadar os niveis de emisión que permitan a súa vertedura ao sistema, excepto nos supostos de emerxencia ou de perigo inminente. Nestes supostos deberase realizar a comunicación inmediata destas circunstancias á entidade xestora, a cal deberá adoptar as medidas que en cada caso foren pertinentes. c) A vertedura de augas pluviais ao sistema cando se poida adoptar unha solución técnica alternativa. d) A vertedura de augas brancas ao sistema.2. As verteduras que conteñan substancias das relacionadas no anexo II deste regulamento deberán respectar as limitacións que se especifiquen no contido do permiso de vertedura ou outras para substancias non especificadas no dito anexo que a entidade xestora considere, co fin de protexer os sistemas de saneamento e depuración ou o medio a que verte. Naqueles parámetros do anexo II para os cales non se especifiquen limitacións no contido do permiso de vertedura, as limitacións serán as especificadas no dito anexo. Non se admitirá a dilución para acadar os ditos límites e o incumprimento desta prohibición será tipificado polas ordenanzas e os regulamentos locais e será sancionado de conformidade co réxime establecido no Artigo 85. b) da Lei 9/2010, de augas de Galicia.3. O permiso de vertedura poderá establecer valores máis restritivos que os previstos no anexo II deste regulamento e, así mesmo, poderá establecer limitacións de caudal respecto de parámetros específicos, todo iso en función da capacidade do sistema.4. Logo de consulta da entidade xestora, Augas de Galicia poderá adoptar limitacións diferentes das establecidas no punto anterior cando, en aplicación das mellores técnicas dispoñibles, se consiga para unha mesma carga contaminante vertida ao sistema unha diminución do caudal de vertedura indicado no permiso correspondente mediante o emprego de sistemas de aforro de auga por parte da persoa titular do permiso. Antes de efectuar ningunha vertedura de augas residuais ao sistema, as persoas usuarias de novas acometidas titulares das actividades indicadas no Artigo 14.1 deben solicitar da entidade xestora o correspondente permiso de vertedura. Para iso, deberase presentar no Rexistro Municipal a solicitude, cumprimentada segundo documento tipo, facilitado pola entidade xestora, acompañada como mínimo, da documentación que se indica no anexo III deste regulamento.1. O permiso de vertedura á rede de saneamento municipal outorgarao o Concello das Somozas. No caso de que a evacuación das augas residuais sexa ao dominio público-hidráulico ou ao dominio público marítimo-terrestre, a autorización da vertedura corresponderá ao Organismo de conca ou Administración hidráulica competente.2. A entidade xestora do sistema de depuración, no caso de ser distinta á que xestiona o sistema de saneamento, deberá emitir informe con carácter previo e preceptivo sobre as solicitudes de permiso de vertedura que esta reciba, e particularmente sobre os caudais e concentracións máximos instantáneos, e a súa duración e os medios diarios admisibles da vertedura para a cal se solicita o permiso, co fin de asegurar que os caudais sexan asumibles hidraulicamente polo sistema e que as concentracións non alteren as características de deseño das instalacións de depuración ou os obxectivos de calidade do medio receptor a que se verte. Se o informe non é emitido no prazo de dous meses, entenderase que ten carácter favorable.3. O outorgamento do dito permiso faculta as mencionadas persoas usuarias para realizaren verteduras de augas residuais ao sistema público de saneamento nas condicións establecidas nel.4. O permiso de vertedura regulado neste regulamento establécese sen prexuízo do resto das competencias municipais en materia de redes de sumidoiros e da obtención por parte da persoa usuaria de cantos permisos sexan necesarios ata chegar a conectarse ao sistema público de saneamento.5. O prazo máximo para ditar resolución será de seis meses desde que reciba a solicitude de permiso o órgano competente para resolver. Transcorrido o dito prazo sen que se dite resolución, a solicitude entenderase denegada.1. O procedemento para a obtención do permiso de vertedura aos sistemas públicos de saneamento e depuración no caso de actividades comprendidas no ámbito de aplicación da Lei 16/2002, do 1 de xullo, de prevención e control integrados da contaminación, así como na normativa que sobre a materia aprobe a Comunidade Autónoma de Galicia, será o establecido nas mencionadas normas.2. No caso de que as actividades non se atopen afectadas polo punto primeiro, serán de aplicación as normas do procedemento administrativo común.1. A resolución de outorgamento do permiso de vertedura ao sistema público de saneamento que dite o Concello das Somozas deberá incluír, como mínimo, os seguintes aspectos: a) Datos de identificación do titular da actividade e da instalación onde se xera a vertedura. Polo menos dispoñerase do nome do titular, nome comercial da actividade, dirección da actividade, CNAE e NIF do titular do permiso. b) Identificación e localización do punto de vertedura. A situación con coordenadas UTM (ETRS 89, Fuso 29) do punto de conexión coa rede de saneamento municipal. c) Orixe e características dos efluentes de augas residuais autorizados. d) Os límites máximos admisibles das características cualitativas da vertedura, tanto en concentracións máximas instantáneas como en concentracións medias máximas. e) Os límites cuantitativos do volume da vertedura, indicando o caudal medio diario, o volume máximo diario e o máximo caudal instantáneo e a súa duración. f) A obriga de instalar, no prazo máximo de seis meses desde a notificación da resolución, unha arqueta coas características que se definan no permiso, facilmente accesible e identificable, que permita as tarefas de inspección e control recollidas na resolución de permiso de vertedura. g) Con carácter xeral, agás por razóns xustificadas debidamente motivadas, os permisos de vertedura outorgaranse por un período máximo de oito anos, renovables por idénticos períodos, por consentimento expreso e por escrito, da entidade xestora dos sistemas públicos de saneamento. Nos supostos do Artigo 18.1, a vixencia do permiso someterase ao prazo da autorización ambiental integrada.2. O permiso de vertedura ao sistema de saneamento poderá, ademais, establecer limitacións, condicións e garantías en relación con: a) A obriga de instalar na dita arqueta un elemento de medida e rexistro do caudal de vertedura instantánea. Estes equipos deberán permitir, polo menos, o rexistro do caudal instantáneo e do caudal totalizado durante 12 meses e non terán posibilidade de posta a cero no caudal totalizado. No caso que o caudal se obteña a partir dos calados medidos nunha sección de control calibrada, o usuario gardará durante un período mínimo de 12 meses os rexistros das devanditas medidas de calado. Como consecuencia dos procesos de inspección a Entidade Xestora poderá solicitar a modificación das características da sección de control. b) Horario de vertedura. c) Definición das instalacións de tratamento previo da vertedura que resulten necesarias para acadar as condicións cualitativas ou cuantitativas impostas e o prazo de execución delas. d) Poderanse establecer excepcións temporais dos requirimentos do anexo II, sempre que se aprobe un programa que garanta o seu cumprimento nun prazo determinado desde a notificación da resolución. Tamén se poderán establecer excepcións motivadas pola baixa saturación do sistema, tendentes a aproveitar ao máximo as súas capacidades de depuración e, de ser o caso, delimitadas no tempo ou na carga. e) Realización de autocontrois por parte do titular do permiso, nos supostos de verteduras que comporten un risco elevado de impacto sobre o sistema de saneamento e depuración. f) A obriga de instalar os medios necesarios para a toma de mostras. Os equipos de medida en continuo da contaminación deberán permitir, polo menos, o rexistro da magnitude medida durante un período mínimo de 12 meses g) A realización de programas de seguimento da vertedura. h) A obriga de remitir informes periódicos á entidade xestora do sistema. i) As demais que estableza a entidade xestora do sistema.3. En ningún caso o outorgamento do permiso de vertedura pode comprometer a consecución dos obxectivos de calidade do medio receptor do efluente depurado do sistema de saneamento e depuración.4. A inspección, vixilancia e control do cumprimento das condicións do permiso de vertedura corresponde á entidade xestora do sistema, sen prexuízo da intervención de Augas de Galicia na súa función de alta inspección.1. As augas residuais que non cumpran as limitacións que, para a súa vertedura a rede municipal de saneamento, se establecen neste Regulamento ou na lexislación aplicable, haberán de ser obxecto do correspondente tratamento previo polo usuario.2. As instalacións necesarias para a realización do devandito tratamento previo destas augas residuais formarán parte do sistema de saneamento privado, e definiranse suficientemente na solicitude de permiso de vertedura.3. Cando, excepcionalmente e con autorización municipal, varios usuarios se unisen para efectuar conxuntamente un tratamento previo das súas augas residuais, deberán obter un permiso de vertedura para o efluente final conxunto, con declaración de todos os usuarios que o compoñan. A responsabilidade do cumprimento das condicións establecidas no permiso de vertedura será da comunidade de usuarios e solidariamente de cada un deles. Neste caso cada un dos usuarios deberá instalar antes da confluencia das verteduras, seccións de control individuais para o control e medición independente dos efluentes.4. En calquera caso, o permiso de vertedura quedará condicionado á eficacia do tratamento previo, de tal maneira que se este non producise os resultados previstos quedará sen efecto o devandito permiso e prohibida a vertedura das devanditas augas residuais á rede de saneamento municipal.1. Sen prexuízo do disposto na Lei 16/2002, do 1 de xullo, de prevención e control integrados da contaminación, o permiso de vertedura ao sistema de saneamento deberá revisarse, logo de audiencia do interesado, cando se produza algún cambio significativo na composición ou no volume da vertedura, cando se alteren substancialmente as circunstancias que motivaron o seu outorgamento, ou cando sobreveñan outras circunstancias que, de existiren anteriormente, terían xustificado a súa denegación ou o seu outorgamento en termos diferentes.2. En todo caso, procederase á revisión do permiso: a) Cando a carga contaminante vertida por unha actividade resulte significativa en relación co total tratado polo sistema e poida dificultar a súa depuración nas condicións adecuadas. b) Cando o efecto aditivo de verteduras das mesmas características poida dificultar o tratamento do sistema nas ditas condicións adecuadas.3. No caso de que a revisión comporte a modificación das condicións da vertedura ao sistema, a entidade xestora poderá conceder á persoa titular do permiso un prazo de adaptación que non excederá un ano contado desde a aprobación da revisión.4. Se a persoa titular do permiso non realizase as modificacións no prazo que para o efecto lle indique a entidade xestora, esta poderá declarar a caducidade do permiso de vertedura sen prexuízo da imposición das sancións oportunas.5. En ningún caso a revisión do permiso de vertedura comportará para o seu titular dereito a ningunha indemnización. O permiso de vertedura ao sistema de saneamento e depuración poderá ser revogado, logo de audiencia do seu titular, nos seguintes supostos: a) Como consecuencia da revogación da autorización ou licenza que permita o desenvolvemento da actividade que causa a vertedura. b) Por incumprimento dos requirimentos efectuados para adecuar a vertedura ás condicións establecidas no permiso. c) Como consecuencia dunha sanción que leve implícita a perda do permiso. d) A non aceptación ou incumprimento das modificacións do permiso de vertedura impostas como consecuencia da súa revisión. A persoa titular do permiso de vertedura debe cumprir tamén as obrigas seguintes: a) Comunicar de xeito inmediato á entidade xestora calquera avaría do proceso produtivo ou das súas instalacións de tratamento que poida afectar negativamente a calidade da vertedura ao sistema, así como calquera modificación nos procesos que inflúa na dita calidade. b) Comunicar á entidade xestora calquera circunstancia futura que implique unha variación das características cualitativas ou cuantitativas da vertedura, para os efectos de proceder, de ser o caso, á revisión do permiso. c) Adaptar a súa actividade e as súas instalacións ás medidas e actuacións que resulten da aplicación das normas previstas no Artigo 21 deste regulamento.1. As persoas titulares de todas as actividades indicadas no artigo 14.1 deste regulamento xa existentes na data de entrada en vigor do mesmo, deberán solicitar, se carecen del, o permiso de vertedura perante o Concello das Somozas no prazo de dous anos a partir da súa entrada en vigor, co obxecto de regularizar a súa situación administrativa.2. A solicitude do permiso poderá incluír un plan de descontaminación cuxas actuacións deberán executarse nun prazo máximo de dous anos contados desde a súa aprobación por parte do Concello das Somozas.3. No mesmo prazo indicado no punto 1, as entidades locais procederán a adaptar ao contido do presente regulamento os permisos de vertedura que se outorgasen no momento da entrada en vigor deste decreto.1. A entidade xestora levará un censo informatizado de verteduras ao sistema no cal inscribirá as verteduras sometidas a permiso, e no cal deberán constar, como mínimo, os seguintes aspectos: a) Nome, enderezo, CNAE e NIF do titular do permiso. b) Datos básicos do caudal de auga de abastecemento e de vertedura. c) Condicións básicas do permiso, incluíndo a localización con coordenadas UTM e o acceso ao punto de vertedura. d) Situación administrativa do permiso. e) Informe analítico da vertedura, renovado con periodicidade anual.2. Cando unha mesma entidade xestora teña ao seu cargo a xestión do saneamento en baixa e o servizo de depuración de augas residuais, deberá incluír no censo as verteduras non canalizadas a que se refire o artigo seguinte.3. O censo de verteduras dos sistemas públicos de saneamento estará á disposición da Administración hidráulica de Galicia e, de ser o caso, da do Estado, para a súa utilización de acordo coa normativa vixente. A cesión de datos e notificación previa entre as administración públicas non require autorización previa dos titulares nin notificación a eles.4. As entidades xestoras dos sistemas de saneamento deberán informar periodicamente sobre o seu censo de verteduras á entidade xestora do sistema de depuración correspondente, no caso de que se trate de distintas entidades.1. Enténdese por verteduras non canalizadas aquelas que chegan ás estacións depuradoras de augas residuais a través de medios de transporte que non son nin tubaxes nin canles.2. Para efectuar verteduras ás instalacións de saneamento mediante sistemas non canalizados será necesario que, sen prexuízo dos permisos ou autorizacións exixibles de conformidade coa lexislación aplicable en materia de residuos, quen produza a vertedura obteña un permiso especial outorgado pola entidade xestora do sistema de saneamento, logo de consulta á entidade xestora do sistema de depuración, no caso de que se trate de distintas entidades.3. Este tipo de verteduras deberán respectar as prohibicións e limitacións establecidas nos anexos I e II deste regulamento.4. Exceptúanse das obrigas do punto anterior as verteduras procedentes de fosas sépticas ou das limpezas dos sistemas públicos de saneamento, no referente aos parámetros DQO, DBO, MES, sulfuros, aceites e graxas e as diferentes formas de nitróxeno e fósforo recollidas no anexo II deste regulamento, así como as verteduras deste tipo ás cales poida resultar de aplicación o disposto no Artigo 19.2. d) deste regulamento.5. As verteduras non canalizados só se poderán realizar nas estacións depuradoras de augas residuais que dispoñan das instalacións adecuadas para a recepción destas verteduras e de todas as autorizacións correspondentes. En todo caso, a incorporación destas verteduras pautarase de acordo coas indicacións ao respecto da entidade xestora da estación depuradora, coa finalidade de evitar calquera alteración do proceso.6. En ningún caso se poderán engadir estas verteduras non canalizadas en estacións depuradoras que estean próximas ao límite ou saturadas en canto á carga contaminante que se vai tratar.1. Cada entidade xestora velará polo correcto funcionamento e estado de conservación do sistema público de saneamento e, de ser o caso, de depuración.2. Para estes efectos, a entidade xestora elaborará e executará os plans de mantemento de equipos, instalacións electromecánicas e obra civil e conducións, de conformidade co establecido no anexo IV deste regulamento.3. En canto ás redes de sumidoiros e de colectores, e sen prexuízo das accións que permitan o seu correcto funcionamento, a entidade xestora velará polo seu adecuado estado de limpeza e identificará as conexións existentes, os puntos de risco de incidencias no medio e as eventuais rupturas, fugas ou intrusións de augas brancas.4. En canto ás estacións depuradoras de augas residuais, a entidade xestora explotará a liña de auga e os lodos, en cumprimento da normativa aplicable en materia de augas, costas, verteduras, residuos e xestión de lodos de depuradora, de xeito que se asegure o rendemento adecuado da instalación, que non se obstaculice o seu bo funcionamento pola acumulación de lodos na liña de proceso, non se causen afeccións prexudiciais para o contorno e se asegure a evacuación dos lodos de acordo coa normativa vixente na materia.5. O funcionamento e a xestión das estacións de bombeo nas redes de saneamento deberá adecuarse ao deseño das estacións depuradoras de augas residuais tanto na capacidade de bombeo como no horario de funcionamento. Para estes efectos, a entidade xestora do sistema de saneamento someterá á entidade xestora do sistema de depuración as solucións adecuadas para acadar este obxectivo, tendo en consideración as eventuais afeccións por desaugamento no dominio público hidráulico ou marítimo-terrestre.6. Nos supostos de parada forzosa do sistema de depuración de augas residuais, sexa programada ou imprevista, a entidade xestora deberá adoptar as medidas necesarias para minimizar as súas consecuencias, reducir o tempo de parada, realizar as reparacións no período de menor incidencia e asegurar o máximo grao de depuración posible.7. Nos supostos de paradas programadas, a entidade xestora deberá comunicalas ao organismo de bacía cun mes de antelación, polo menos, xustificando a súa necesidade e, en todo caso, informará a Augas de Galicia sobre as medidas propostas para minimizar posibles afeccións ao medio receptor cando se trate de instalacións situadas no ámbito territorial previsto no Artigo 6.1. a) da Lei 9/2010. Augas de Galicia, logo de audiencia da consellería competente en materia de pesca e marisqueo nos supostos en que a parada poida afectar estas materias, emitirá nese prazo informe preceptivo e vinculante acerca das medidas que cómpre adoptar para minimizar a afección ao medio receptor.1. Na execución das tarefas de explotación, conservación e mantemento dos sistemas de saneamento e depuración de augas residuais darase cumprimento ao previsto na normativa vixente en materia de prevención de riscos laborais, adoptando as medidas de protección individuais e colectivas que resulten necesarias.2. De conformidade co establecido na dita normativa, a entidade xestora deberá dispoñer da avaliación de riscos laborais do sistema e do correspondente plan de seguridade.1. Cada persoa usuaria deberá tomar as medidas adecuadas para evitar as descargas accidentais de verteduras que poidan ser potencialmente perigosas para a saúde das persoas ou a seguridade das instalacións que compoñen o sistema público de saneamento e depuración, así como para o medio receptor.2. Cando por accidente, fallo de funcionamento ou da explotación das instalacións da persoa usuaria se produza unha vertedura que estea prohibida e que sexa capaz de orixinar unha situación de emerxencia e perigo tanto para as persoas coma para o sistema de saneamento e depuración, o usuario deberá comunicar urxentemente a circunstancia producida á entidade xestora do sistema así como ao número de emerxencias 112, co obxecto de evitar ou reducir ao mínimo os danos que se poidan causar. A comunicación efectuarase utilizando o medio máis rápido.1. Unha vez producida a situación de emerxencia, a persoa usuaria utilizará todos os medios ao seu alcance para reducir ao máximo os efectos da descarga accidental.2. A persoa usuaria deberá remitir á entidade xestora do sistema, no prazo máximo de corenta e oito horas, un informe detallado do accidente, no cal deberán figurar os seguintes datos: identificación da empresa, caudal e materias vertidas, causa do accidente, hora en que se produciu, medidas correctoras tomadas in situ, hora e forma en que se comunicou o suceso. Cada unha das entidades xestoras poderá solicitar do usuario os datos necesarios para a correcta valoración do accidente. Os custos das operacións a que dean lugar os accidentes que ocasionen situacións de emerxencia ou perigo, así como os de limpeza, remoción, reparación ou modificación do sistema de saneamento e depuración, deberán ser aboados pola persoa usuaria causante, con independencia doutras responsabilidades en que puider incorrer. Para a valoración dos danos terase en conta o establecido no Artigo 43 deste regulamento. Cando as situacións de emerxencia a que se fai referencia nos Artigos anteriores poidan ser cualificadas de accidentes maiores a criterio da Axencia Galega de Emerxencias, ademais das normas establecidas no presente regulamento, serán de aplicación as disposicións normativas vixentes en Galicia en materia de protección civil e xestión de emerxencias.1. A función inspectora corresponde á entidade xestora respecto das instalacións ao seu cargo, e exércea: a) Directamente, a través dos seus propios órganos que teñan atribuídas as función inspectoras. b) Por medio de entidades colaboradoras debidamente acreditadas.2. Corresponde a Augas de Galicia a alta inspección de todos os sistemas de saneamento e depuración de augas residuais no ámbito territorial da Comunidade Autónoma, sen prexuízo do exercicio das competencias propias dos organismos de bacía. En exercicio desa facultade, poderá levar a cabo cantos controis, ensaios e análises considere necesarios.3. As funcións inspectoras que corresponden a Augas de Galicia poderán ser encomendadas ás entidades a que se refire o Decreto 162/2010, do 16 de setembro, polo que se regulan as entidades colaboradoras da Administración hidráulica de Galicia en materia de control de verteduras e calidade das augas. O auxilio destas entidades nas funcións de inspección limitarase ás actividades técnicas que non comporten o exercicio de autoridade.4. As funcións de inspección que corresponden competencialmente a Augas de Galicia e aos entes locais deberán coordinarse co obxecto de mellorar a eficiencia e o control dos sistemas de saneamento aos seus respectivos cargos.1. Poden ser obxecto de inspección as actividades ou instalacións cuxas verteduras poidan afectar o sistema de saneamento e depuración de augas residuais.2. A actuación inspectora iníciase de oficio: a) Por iniciativa do órgano competente ou por orde superior. b) Por propia iniciativa do persoal inspector. c) En virtude de denuncia. No exercicio da súa función, o persoal inspector, debidamente acreditado pola entidade xestora correspondente, poderá: a) Acceder ás instalacións que xeran verteduras de augas residuais. Non será necesaria a notificación previa da inspección cando se efectúe en horas de actividade industrial. b) Efectuar notificacións e realizar requirimentos de información e documentación ou de actuacións concretas para a adecuación e mellora das verteduras de augas residuais. c) Proceder á toma de mostras ou ao control da vertedura de augas residuais e, de ser o caso, de augas de proceso. d) Proceder á toma de fotografías ou outro tipo de imaxes gráficas, sen prexuízo do disposto na vixente normativa sobre segredo industrial. e) Levar a cabo calquera outra actuación tendente a descubrir a orixe das verteduras, o seu grao de contaminación e a súa afección sobre os sistemas de saneamento e depuración. O persoal inspector está obrigado, durante o desenvolvemento das súas funcións, a: a) Identificarse como tal e acreditar a súa condición de persoal inspector. b) Observar o respecto e a consideración debidos ás persoas interesadas. c) Informar as persoas interesadas, cando así sexan requiridas, dos seus dereitos e deberes en relación cos feitos obxecto da inspección, así como das normas que deben cumprir os titulares das verteduras. d) Obter toda a información necesaria respecto dos feitos obxecto de inspección e dos seus responsables, accedendo, se é necesario, aos rexistros públicos existentes. e) Gardar sixilo profesional e segredo respecto dos asuntos que coñeza por razón do seu cargo e actividade pública. f) Comunicar as anomalías detectadas á persoa titular das instalacións. Artigo 37. Desenvolvemento da actividade inspectora 1. Cando o persoal inspector se presente no lugar onde radiquen as instalacións que se van inspeccionar, porá en coñecemento da persoa titular o obxecto das actuacións, logo de identificación mediante exhibición do documento que o acredite para o exercicio das súas funcións, no cal constarán o órgano da entidade xestora ao cal está adscrito, o seu nome, apelidos, o número do documento nacional de identidade e unha fotografía.2. As actuacións inspectoras realizaranse en presenza da persoa titular das instalacións. No caso de persoas xurídicas, considerarase o seu representante quen legalmente teña a dita condición. No caso de ausencia da persoa titular ou representante, as actuacións entenderanse con calquera persoa presente nas instalacións, facendo constar na acta ou informe a súa vinculación con elas. Non será obstáculo para a realización das actuacións a negativa ou imposibilidade da persoa titular ou representante de estar presente durante a súa práctica, sempre que así se faga constar nas actuacións que documenten a inspección.3. A persoa interesada está obrigada a permitir o acceso do persoal inspector ás instalacións e a toma de mostras e medicións, e a subministrar a información que se lle requira en relación cos feitos obxecto da inspección.4. No caso de obstaculización das actividades inspectoras, o persoal inspector farao constar así. Poderá proceder entón á toma de mostras de augas residuais desde o exterior do recinto das instalacións, sempre que sexa posible.1. As actuacións inspectoras documentaranse nunha acta cumprimentada segundo documento tipo, da entidade xestora, na cal constarán como mínimo os datos indicados no anexo V do presente regulamento, e na que tanto o persoal inspector como a persoa interesada poderán facer constar as observacións que consideren oportunas.2. No caso de que a persoa comparecente se negue a asinar a acta ou a recibir a mostra contraditoria, o persoal inspector farao constar así, autorizando a acta coa súa sinatura e entregando unha copia á persoa interesada, deixando igualmente constancia de se esta se negou a recibila.3. Os feitos constatados nas actas terán valor probatorio, cos efectos previstos no Artigo 137.3 da Lei 30/1992, do 26 de novembro, de réxime xurídico das administracións públicas e do procedemento administrativo común.4. No caso de que o levantamento ou o asinamento da acta se produzan sen a presenza da persoa titular ou do representante do establecemento produtor da vertedura, notificaráselle o documento para os efectos de que poidan presentar cantas alegacións e probas consideren convenientes no prazo de dez días. A toma de mostras de augas residuais levarase a cabo de acordo co seguinte procedemento: 1. Punto de toma de mostras. A mostra tomarase da arqueta de rexistro se existir, logo de comprobación das coordenadas UTM (ETRS 89 Fuso 29) ou, no seu defecto, no último punto accesible de saída das augas residuais das instalacións de produción ou tratamento, previo á incorporación ás redes de saneamento e a calquera dilución.2. Preparación da mostra. Para a obtención da mostra tomarase nun recipiente unha cantidade de efluente suficiente para poder dividila en tres submostras en candanseus recipientes de material adecuado ás determinacións analíticas que se prevexa realizar. Os recipientes enxaugaranse previamente co mesmo efluente obxecto da mostraxe.3. As mostras así obtidas precintaranse e identificaranse. Dúas quedarán en poder do persoal inspector, a primeira para efectuar as determinacións analíticas e a segunda para a práctica dunha eventual análise dirimente, e a terceira ofreceráselle á persoa interesada, para os efectos de que poida proceder, se o considera oportuno, á práctica da análise contraditoria. No caso de que a persoa interesada se negue a recibir esta terceira mostra ou non poida facerse cargo dela, comunicaráselle o lugar en que queda á súa disposición.4. A natureza dos envases, as súas condicións de preservación, así como os métodos analíticos dos diferentes parámetros, serán os que figuran no anexo VI do presente regulamento.5. O volume mínimo para realizar a mostraxe será de dous litros para cada unha das tres mostras referenciadas no punto tres deste Artigo, agás que xustificadamente se poida utilizar un volume menor. Este volume subdividirase en senllos recipientes dun litro, un de vidro e outro de plástico, en función dos parámetros que se van analizar.6. Poderá prescindirse da toma de mostras para determinar as súas características contaminantes cando se trate de verteduras de natureza inequivocamente doméstica ou gandeira e o persoal inspector así o faga constar expresamente na acta.1. Para a práctica da análise inicial e da contraditoria deberá entregarse ao laboratorio de que se trate a mostra correspondente, debidamente conservada, no prazo máximo de 72 horas desde a toma de mostras, para os efectos de iniciar o procedemento de análise no dito prazo.2. As determinacións analíticas da mostra inicial e da contraditoria levaranse a cabo en laboratorios que dispoñan de acreditación que garanta o cumprimento da norma UNE-EN-ISO 17025. Tamén se poderán levar a cabo no Laboratorio de Medio Ambiente de Galicia.3. O laboratorio a que se encargue a práctica da análise inicial deberá entregar os resultados á entidade xestora no prazo de trinta días naturais desde a recepción da mostra, e a entidade xestora procederá a comunicalos á persoa interesada. A comunicación á persoa interesada deberá realizarse no prazo de dez días desde a recepción dos resultados pola entidade xestora.4. A folla de resultados analíticos, tanto na análise inicial como na contraditoria, expresará en todo caso a data de recepción da mostra, de inicio e de fin da análise, así como os métodos analíticos empregados. De ser o caso, farase constar igualmente o estado de conservación da mostra á súa chegada ao laboratorio.5. Pola súa parte, a persoa interesada poderá facer uso do dereito a realizar a análise contraditoria. Nese caso, comunicaralle á entidade xestora os resultados da dita análise, se o considera procedente.6. A práctica da análise dirimente, por solicitude de calquera das partes, levarase a cabo no laboratorio que designe a entidade xestora entre os indicados na alínea 2. A mencionada entidade comunicaralle á persoa interesada con antelación suficiente o lugar, a data e a hora onde se levará a cabo, para os efectos de que poida estar presente nas operacións, asistida, se o xulga oportuno, de persoal técnico. En ningún caso se tomará en consideración a petición de análises dirimentes logo de transcorridos dous meses desde a data da toma de mostras, ou cando non se realizase análise contraditoria.7. Os gastos xerados pola práctica da análise contraditoria corresponden sempre á persoa interesada. Os gastos da análise dirimente corresponden á parte que a solicite.1. O Concello das Somozas, en canto que entidade xestora dos sistemas públicos de saneamento, debe comunicar a Augas de Galicia, dentro do mes seguinte ao da resolución de que se trate os permisos de vertedura outorgados no seu ámbito consonte as disposicións deste regulamento, así como a súa revisión, modificación, suspensión ou revogación.2. Cando o Concello das Somozas actúe como entidade xestora dos sistemas públicos de depuración de augas residuais urbanas deberá comunicar a Augas de Galicia: a) Anualmente: os permisos especiais para a vertedura mediante vehículos cisterna, e os datos relativos á produción de lodos. b) Trimestralmente: os resultados dos datos de control do sistema que incluirán, como mínimo, os datos do estado de colectores ao seu cargo como entidade xestora do sistema de saneamento, depuradora e, de ser o caso, emisario ou condución de vertedura, así como a calidade da vertedura, e no primeiro trimestre do seguinte ano un resumo anual en idénticos termos.3. No suposto de que os xestores do sistema de saneamento e do sistema de depuración sexan distintos, o xestor do sistema de saneamento deberá informar o xestor do sistema de depuración con tempo suficiente das operacións, reparacións, mantemento, obras ou calquera outra circunstancia que poida influír no normal funcionamento do sistema de depuración, de tal xeito que se poida minimizar o impacto xerado por estas actuacións. En todo caso, as entidades locais deberán comunicar a Augas de Galicia, con carácter urxente, calquera situación de emerxencia que se poida producir nas instalacións que xestionan. O réxime de infraccións e sancións relativas as verteduras ao sistema público de saneamento e depuración, así como o réxime de medidas cautelares, é o previsto no título VII da Lei 9/2010, do 4 de novembro, de augas de Galicia.1. A valoración dos danos ás obras hidráulicas para os efectos da aplicación do réxime sancionador a que se refire o presente capítulo será realizada pola entidade xestora e determinarase en función dos gastos de explotación e, de ser o caso, de reposición daquelas.2. Os danos ás obras hidráulicas que conforman o sistema de saneamento e depuración calcularanse en euros/día, como resultado da ponderación do custo diario de explotación das instalacións públicas afectadas en relación co caudal e carga contaminante da vertedura de que se trate.3. A entidade xestora determinará, de acordo cos orzamentos aprobados para o efecto e as correspondentes certificacións, os gastos de explotación repercutibles ao responsable da vertedura de que se trate.4. A valoración de danos que servirá de base para a cualificación da infracción, para a cuantificación da sanción e, de ser o caso, da indemnización que deba impoñerse, resultará do cálculo a que se refire o punto segundo multiplicado polo número de días que se considere que a vertedura se mantivo en situación irregular.5. Para os efectos do disposto no punto anterior, computaranse os gastos correspondentes a todo o período en que a instalación pública de saneamento ou de depuración de augas residuais quedase afectada pola vertedura irregular, mesmo se este for de carácter illado. En calquera caso, considerarase que a vertedura irregular se mantivo durante, cando menos, un día.6. A valoración de danos deberá notificarse ao presunto/a infractor/a simultaneamente co prego de cargos que se dite no correspondente expediente sancionador.1. Os resultados analíticos de que dispoña Augas de Galicia para a determinación do canon da auga e o coeficiente de vertedura regulados no título IV da Lei 9/2010, de augas de Galicia, poderán ser utilizados nos expedientes sancionadores a que se refire este capítulo, sempre que se correspondan cos períodos considerados neles.2. Estar ao día de pagamento do canon da auga ou do coeficiente de vertedura non implica estar en posesión do permiso de vertedura cando este sexa preceptivo nos termos deste regulamento, e en ningún caso pode considerarse como circunstancia atenuante nos mencionados procedementos sancionadores. a) Materias sólidas ou viscosas en cantidades ou tamaños tales que, por si soas ou por integración con outras, produzan obstrucións ou sedimentos que impidan o correcto funcionamento do sistema ou dificulten os traballos da súa conservación ou mantemento. b) Disolventes ou líquidos orgánicos inmiscibles na auga, combustibles ou inflamables. c) Aceites e graxas flotantes sólidas ou semisólidas. d) Substancias sólidas potencialmente perigosas. e) Gases ou vapores combustibles ou inflamables, explosivos ou tóxicos ou procedentes de motores de explosión. f) Materias que, por razón da súa natureza, propiedades ou cantidades, por si mesmas ou por integración con outras, poidan orixinar: 1. Calquera tipo de molestia pública.2. A formación de mesturas inflamables ou explosivas co aire.3. A creación de atmosferas molestas, insalubres, tóxicas ou perigosas que impidan ou dificulten o traballo do persoal encargado da inspección, limpeza, mantemento ou funcionamento do sistema.4. A coloración das augas residuais de tal xeito que non se pode eliminar con ningún dos procesos de tratamento usuais nas estacións depuradoras. g) Materias que, por si mesmas ou a consecuencia de procesos ou reaccións que teñan lugar dentro da rede, teñan ou adquiran calquera propiedade corrosiva capaz de danar ou deteriorar os materiais do sistema ou prexudicar o persoal encargado da súa limpeza e conservación. h) Residuos de natureza radioactiva. i) Residuos industriais ou comerciais que, polas súas concentracións ou características tóxicas ou perigosas, requiran un tratamento específico ou un control periódico dos seus efectos nocivos potenciais. j) As verteduras que por si mesmas ou a consecuencia de transformacións químicas ou biolóxicas que se poidan producir na rede de saneamento dean lugar a concentracións de gases nocivos na atmosfera da rede de sumidoiros superiores aos seguintes límites: • Dióxido de carbono: 15.000 ppm. • Dióxido de xofre: 5 ppm. • Monóxido de carbono: 25 ppm. • Cloro: 1 ppm. • Ácido sulfhídrico: 10 ppm. • Ácido cianhídrico: 4,5 ppm. k) Residuos sanitarios definidos na vixente normativa nesta materia. l) Residuos sólidos ou semisólidos xerados por sistemas de saneamento e depuración. m) Residuos de orixe pecuaria. (1) Poderán observarse valores superiores de AOX naqueles casos en que se cumpran os valores de organoclorados individualizados deste anexo II. (2) Suma de benceno, tolueno, etilbenceno e xileno. (3) Substancias activas co azul de metileno expresadas como lauril sulfato sódico (LSS). 1. Solicitude: nome e NIF da persoa titular/representante, CIF e razón social, enderezo social, enderezo do establecemento, CNAE, identificación do acceso ao punto de vertedura, teléfono, distrito postal, localidade; características da actividade produtiva, caudais de vertedura en m3/ano e m3/día, caudal punta en m3/hora, e identificación da EDAR do sistema ao cal se pretende verter.2. Memoria ou Proxecto técnico: a) Antecedentes: • Obxecto: obtención do permiso de vertedura ou a súa revisión (neste último caso, achegarase unha copia do permiso vixente). • Características da localización da actividade. • Punto de conexión ao sistema con coordenadas UTM (ETRS 89 Fuso 29). b) Memoria descritiva: • Datos de produción: actividade desenvolvida, materias primas utilizadas e produtos resultantes expresados en Tm./ano. • Procesos industriais. • Balance de augas: fontes de abastecemento, título concesional, volume abastecido e a súa distribución no proceso industrial, volume de vertedura. • Características do efluente: análise de cada punto de vertedura. c) Memoria técnica das instalacións de tratamento (se existen ou se requiren): • Sistemas e unidades de tratamento: descrición do sistema de tratamento existente con cálculos hidráulicos de dimensionamento (volumes, tempos de retención), descrición detallada de equipamentos instalados, potencias de bombeo, materiais de construción, medidas de seguridade para evitar verteduras accidentais, instrumentos de control propostos, proposta de seguimento e control de calidade do efluente, produción e destino de residuos. • No suposto de que as instalacións de tratamento ocupen propiedades de terceiros, deberase achegar autorización expresa do titular do terreo. d) Planos: situación do establecemento dentro do concello (1:50.000); situación xeral da actividade produtiva e a instalación de tratamento (1:5.000); plano(s) das redes particulares de recollida de augas residuais pluviais e punto(s) de conexión a rede municipal de saneamento, indicando a localización das arquetas (1:1000); planta e alzado do sistema de depuración (1:100). 3. Plan de emerxencia en caso de vertedura accidental á rede municipal de saneamento das substancias prohibidas definidas no Anexo I ou superar os límites de vertedura establecidos no anexo II ou superar os límites da autorización de vertedura.1. Definicións.1.1. Mantemento correctivo: o que se realiza a un elemento do sistema de saneamento ou depuración como consecuencia dunha avaría, rotura ou unha diminución da calidade do servizo por debaixo dos límites predeterminados. Adoita tratarse dun mantemento non programado, ben que en ocasións é planificable.1.2. Mantemento preventivo: o que se realiza a un elemento do sistema de saneamento ou depuración como consecuencia de determinados criterios prefixados (número de horas de funcionamento, períodos de tempo, grao de sucidade etc.) co obxectivo de evitar avarías, roturas ou diminucións no seu rendemento que poidan afectar o bo funcionamento do sistema de saneamento. Sempre é un mantemento programado.1.3. Mantemento normativo: é a parte do mantemento preventivo que vén establecido pola lexislación sectorial, e que inclúe tanto equipamentos como instalacións (extintores, caldeiras, instalación eléctrica de baixa tensión etc.). 1.4. Mantemento preventivo para época estival: é o mantemento que prepara os sistemas de saneamento para os impactos estivais; considérase época estival a comprendida entre xuño e setembro.1.5. Conservación: é o mantemento específico da obra civil, edificios, colectores e outros elementos dos sistemas de saneamento e depuración.2. Documentos necesarios para a xestión e control da explotación dos sistemas de saneamento e depuración. A documentación que necesariamente debe levarse actualizada é a seguinte: 2.1. Documentación xeral.2.1.1. Proxecto das instalacións de depuración, planos das redes de saneamento e os seus elementos e planos da situación dos puntos de vertedura.2.1.2. Recompilación da documentación relativa á legalización das instalacións ou elementos que forman parte dos sistemas de saneamento e depuración; débese proceder á legalización de cantas estean pendentes diso, incluíndo no plan de reposicións, melloras e novos investimentos as actuacións necesarias para a dita legalización.2.1.3. Inventario das instalacións e equipamentos que forman parte dos sistemas de saneamento e depuración (bombeos, tanques de retención, aliviadoiros etc.), con copia dispoñible nas instalacións da entidade xestora do sistema. • 2.1.3. a. O inventario de equipamentos debe incluír: descrición, tipo, marca, modelo, número de serie, ano de instalación, custo, potencia e calquera outra característica que se considere de interese. • 2.1.3. b. A entidade xestora clasificará equipamentos e instalacións incluídos no inventario nunha das categorías seguintes: 2.1.3. b.1. Críticos: aqueles cuxa avaría pode supoñer un colapso dos sistemas de saneamento ou de depuración provocando unha deterioración importante da calidade do efluente cara ao medio receptor, ou ben un custo elevado na súa reparación (transformadores, centrífugas, motores de coxeración, sopradores, bombas etc.). Tamén se inclúen instalacións ou equipamentos con compoñentes cuxo prazo de entrega sexa moi longo, ou cuxa avaría poida ser perigosa para a seguridade das persoas ou instalacións (detectores de gases, pararraios, e en xeral calquera equipamento relacionado coa seguridade). 2.1.3. b.2. Xerais: o resto de equipamentos e instalacións non incluídos no punto anterior.2.1.4 Programa de mantemento preventivo, incluíndo operacións e frecuencia do dito mantemento para os diferentes equipamentos e instalacións. Incluirá fichas de seguimento do mantemento por cada equipamento.2.1.5. Programa de inspección da rede de colectores, con identificación dos puntos máis importantes e a frecuencia de inspección, que incluirá o rexistro das inspeccións realizadas. Se o sistema inclúe emisarios submarinos, no programa engadirase, polo menos, unha inspección anual.2.1.6. No caso de estacións de tratamento: • Rexistros de analíticas e caudais de entrada. • Rexistros de consumos de reactivos.2.2. O inventario e os programas de mantemento e conservación realizaranse en soporte informático e deben facilitarse a Augas de Galicia, cun rexistro das operacións de mantemento correctivo, preventivo, estacional e normativo que se leven a cabo.1. As actas que documenten as actuacións inspectoras, indicadas no artigo 38 deste regulamento, deberán incluír, como mínimo, a información seguinte: • Identificación da entidade xestora do sistema e do persoal actuario. • Identificación e localización do suxeito pasivo da inspección, da actividade e dos sistemas de tratamento de que dispoña, referencia da súa inscrición no censo de verteduras, no caso de que exista, e o seu correspondente permiso de vertedura. • Descrición e localización do punto de toma de mostras, coas súas coordenadas UTM (ETRS 89 Fuso 29), e do sistema ao cal se realiza a vertedura, incluíndo, se procede, o nome da EDAR. • Caudal da vertedura (medido ou estimado), tipo de mostra (puntual ou integrada), e parámetros que cómpre analizar. • Obrigas formais: constancia ou non de sinatura do interesado, da súa aceptación ou rexeitamento da mostra xemelga, e do libramento de copia da acta. • Advertencia de que os resultados analíticos obtidos da mostra tomada poderán utilizarse para a incoación, se procede, dun expediente sancionador, e para a revisión do canon da auga creado pola Lei de Galicia 9/2010 e as normas que a desenvolvan. • Ofrecemento de dereitos á persoa interesada establecidos no artigo 38 deste regulamento e para solicitar os resultados das análises.2. A entidade xestora deberá conservar copia destas actas e dos seus resultados analíticos á disposición de Augas de Galicia.1. De acordo coas condicións de conservación establecidas no Standard Methods for the examination of water and wastewater.20th Edition.2. De acordo coas condicións de conservación establecidas no Standard Methods for the examination of water and wastewater.20th Edition.3. Os volumes tomados para cada parámetro dependerán da concentración do contaminante que cómpre determinar e da técnica analítica asociada. En todo caso, o laboratorio encargado da determinación analítica fixará o volume necesario de mostra en función dos seus procedementos de traballo.4. Os métodos analíticos que se seguirán para a determinación de cada un dos parámetros estarán baseados en normas UNE-EN, EN, UNE ou en metodoloxía aceptada internacionalmente.1. As instalacións de saneamento particulares deseñaranse, calcularanse, executáranse e manteranse de acordo ao Código Técnico da Edificación (CTE) no Documento Básico (DB) HS 5 “Evacuación de augas” e calquera outra lexislación municipal, autonómica ou estatal que a complemente.2. A acometida de saneamento consta dos seguintes elementos: arqueta de arranque, tubería, e entronque a rede de saneamento municipal. a) Arqueta de arranque da acometida: arqueta situada na vía pública, xunto ao límite exterior do terreo ou inmoble, sendo o elemento diferenciador entre o Servizo de Saneamento e o Usuario, no que respecta á conservación e delimitación de responsabilidades. b) Canalización da acometida: é o tramo de tubo que une a arqueta de arranque, co elemento de entroncamento ou unión á rede de saneamento municipal. En xeral unha acometida de saneamento non poderá ser de diámetro superior ao colector da rede de rede de sumidoiros á que verta. c) Entroncamento ou unión ao sumidoiro: é o conxunto, ben de pezas especiais, ben doutras obras de conexión, que serven para enlazar o tubo da acometida co sumidoiro. Como norma xeral, a acometida deberase realizar a un pozo de rexistro da rede de saneamento municipal e pola parte superior.3. Segundo o carácter da auga evacuada as acometidas clasifícanse en: · Pluviais: Cando as augas evacuadas son exclusivamente de chuvias. · Fecais: Cando as augas evacuadas son exclusivamente de carácter fecal ou asimilado. · Industriais: Cando as augas evacuadas son de carácter exclusiva ou predominantemente industrial (podendo ir mesturada cunha parte non predominante de orixe fecal ou asimilada). · Unitaria ou mixta: Cando as augas evacuadas poden ser mesturas de augas fecais ou asimiladas e/ou industriais, e auga de chuvia. En sistemas de saneamento separativos serán necesarias dúas acometidas por edificio ou instalación, mentres que en redes unitarias e como norma xeral, será suficiente cunha única acometida.4. A arqueta de arranque terá unhas dimensións mínimas libres de 40 x 40 cm. para unha acometida realizada con tubo de PVC 160 mm. e de 60 x 60 cm. para unha acometida realizada con tubo de PVC 200 mm. Para outros diámetros de acometida as dimensións libres da arqueta de arranque serán definidas polos Servizos Técnicos Municipais. A arqueta será construída con fábrica de ladrillo macizo, formigón in situ, formigón prefabricado ou materiais plásticos. Apoiarase sobre unha soleira de formigón H-100 de 10 cm. de grosor mínimo e cubrirase cunha tapa de formigón prefabricado de 5 cm. de grosor ou de fundición dúctil de características adecuadas para soportar a carga dos vehículos que transiten sobre ela. A tapa disporá dun sistema de peche que impida a manipulación por persoal non autorizado. Será hermética con xunta de goma para evitar ruídos así como o paso de olores e gases o exterior.5.- O dimensionamento do diámetro da canalización das acometidas unitarias (conectadas a redes de saneamento unitarias) ou independentes por tipo de vertedura (conectadas a redes de saneamento separativas), será determinada polos Servizos Técnicos Municipais.6. Como norma xeral, a acometida realizarase por medio de canalización de PVC, con unión de xunta elástica, e cumprirá coa Norma UNE-EN 1401. Os tubos de PVC apoiaranse en toda a súa lonxitude sobre un leito de material granular (area/grava). Compactaranse os laterais e deixaranse ao descuberto as unións ata realizarse as probas de estanquidade. O recheo realizarase por capas de 10 cm., compactando, ata 30 cm. Dende o nivel superior no que se realizará a última vertedura e a compactación final. Poderán utilizarse outros materiais como o formigón, gres ou fundición. Para a instalación en gabia destes tubos seguiranse as indicacións do CTE DB HS5 “Evacuación de augas”. 7.- O trazado en alzado das acometidas deberá ser sempre descendente cara á rede de saneamento municipal e cunha pendente mínima do 2 % A pendente máxima debe ser tal que non orixine velocidades superiores a 4 m/s. Debe procurarse que o trazado en alzado presente unha pendente única, evitándose os cóbados. En caso que sexa imprescindible a utilización de cóbados garantirase a inmobilidade destes para evitar posibles movementos ou escavacións, durante as operacións de limpeza. O trazado en planta das acometidas deberá respectar, sempre que sexa posible, a dirección do fluxo, en liña recta dende a arqueta de arranque ata o pozo de entroncamento ou ata o punto de conexión directa a rede municipal. No caso de que isto non fose posible, deberanse proxectar pozos de rexistro nos cambios de dirección. En calquera caso, non serán admisibles nin cóbados nin curvas no trazado en planta dunha acometida. A incorporación do conduto da acometida a pozos de rexistro haberá de realizarse de modo que a súa cota de soleira quede lixeiramente por riba (uns 50 cm.) da soleira do conduto da rede de saneamento á que acomete. En canto ao ángulo de entroncamento debe estar comprendido entre 45 e 90 º. Para acometidas directas non se utilizarán unións de máis de 60º. 8.- Cando o nivel de desaugadoiro particular non permita a condución á rede de sumidoiros por gravidade, a elevación deberá ser realizada polo titular da acometida, dentro do seu terreo. Neste caso as instalacións interiores de desaugadoiro deberán ser completamente estancas á presión de 1 kg/cm2, e os custos de mantemento e explotación da mesma, serán a cargo do particular.9.- Sempre que existan espazos que teñan a necesidade de acometer á rede de sumidoiros e a súa soleira ou forxado do solo se atope a unha cota inferior do nivel da rasante da rúa, terán que bombear obrigatoriamente a vertedura que xere ese espazo á unha arqueta situada no interior do recinto do usuario. Esta arqueta comunicará por gravidade coa arqueta de arranque da acometida. Non se permite a conexión directa de bombeos coa arqueta de arranque da acometida. Este artigo será de obrigado cumprimento, aínda que os ditos espazos tivesen cota suficiente de vertedura por gravidade á rede municipal. Dita instalación deberá atoparse en terreo privado do particular, e os custos de mantemento e explotación da instalación, correrán a cargo do mesmo.10. Calquera modificación nos criterios establecidos neste anexo para o deseño e dimensionamento da acometida requirirá a autorización por escrito dos Servizos Técnicos Municipais. As Somozas, 5 de novembro de 2014 O Alcalde Juan Alonso Tembrás